《游黄山》
宋代·焦炳炎

秀出云霄一杖探，诸峰高下护晴岚。
丹成兔魄香生杵，影见龙津月在潭。
洞暖有花因七七，云深无语住三三。
粥鱼敲动山林典，合傍浮丘去结庵。

作者简介：宋宣州人，徙居嘉兴，字济甫。理宗淳祐元年进士。为谏官，时宰主括田议，远近骚动，炳炎痛疏其害，面奏累数千言。除太常少卿，辞去，以右文殿修撰致仕。